EkBass/fiwiki-20250220-pages-articles huggingface dataset:
Oyala

Oyala (virallisesti Ciudad de la Paz, suom. Rauhan kaupunki) on Päiväntasaajan Guinean suunnitteilla olevan uuden pääkaupungin nimi. Nykyinen pääkaupunki Malabo sijaitsee Biokon saarella Atlantin valtamerellä. Pääkaupungin siirto Malabosta Oyalaan oli suunniteltu vuodelle 2017, mutta syksyllä 2021 monet hallintorakennukset, suurlähetystöt sekä kansainvälisten organisaatioiden pääkonttorit sijaitsivat edelleen Malabossa. Tietoa uuden pääkaupungin rakennusprojektin etenemisestä on kuitenkin saatavilla varsin rajoitetusti, vaikka projekti onkin yksi läntisen Afrikan suurimmista rakennusprojekteista. Presidentti Teodoro Obiang Nguema Mbasogon mukaan pääkaupungin siirto syrjäiseen paikkaan viidakon keskelle antaa hallituksen toiminnalle turvaa. Päiväntasaajan Guineassa tapahtui epäonnistunut vallankaappausyritys vuonna 2004. Oyala sijaitsee noin 120 km päässä Atlantin rannikolta Päiväntasaajan Guinean manneralueen keskiosissa. Uuden pääkaupungin sijaintipaikan esimerkkeinä voidaan pitää Brasilian Brasíliaa tai Australian Canberraa. Lisäksi Afrikassa Nigeria ja Tansania ovat siirtäneet pääkaupunkinsa rannikolta sisämaahan. Päiväntasaajan Guinean uuden pääkaupungin paikan valintakriteereinä olivat maantieyhteydet rannikolle Bataan ja itään Mongomoon sekä vesivarannot ja sopiva ilmasto. Kaupungin koko alue on noin 8150 hehtaaria ja sinne on suunniteltu asuntoja 260000 asukkaalle. Uuden pääkaupungin yleiskaavan laatiminen teetätettiin portugalilaisella FAT- arkkitehtitoimistolla. Uuden pääkaupungin rakentaminen on kuitenkin varsin kyseenalainen projekti, sillä uutta kaupunkia varten on kaadettu satoja hehtaareja sademetsää ja kaupungin rakentamiseen on käytetty suuria summia rahaa samalla, kun suuri osa Päiväntasaajan Guinean väestöstä elää köyhyydessä. == Lähteet == Luokka:Päiväntasaajan Guinean kaupungit
Duarte Barbosa

Duarte Barbosa (n. 1480 Lissabon, Portugali – 1. toukokuuta 1521 Cebu, Filippiinit) oli portugalilainen kirjoittaja, meriupseeri ja tutkimusmatkailija. Hän oli Fernão de Magalhãesin lanko. Barbosa osallistui Pedro Álvares Cabralin matkaan meriteitse Intiaan Hyväntoivonniemen ympäri. Hän saapui Intiaan vuonna 1500 ja toimi malajalamin kielen tulkkina Portugalin Intiassa. Hän tutustui Itä-Afrikan rannikkoon retkikunnan mukana. Myöhemmin hän kirjoitti niin sanotun Duarte Barbosan kirjan Magalhãesin maailmanympärimatkalla noin vuonna 1518. Magalhãesin kuoltua Cebun saarella Duarte Barbosasta tuli retken päällikkö. Häntä on epäilty ensimmäisen maailmanympärimatkaajan, Magalhãesin orjan Enriquen kaltoinkohtelusta, joka johti verilöylyyn Cebulla salaliittolaisten juhlassa, jossa myös Barbosa lienee saanut surmansa. == Aiheesta muualla == *Osittainen Duarte Barbosan kirja englanninkielisenä laitoksena Luokka:Portugalilaiset tutkimusmatkailijat
Mieskuoro Euga

Mieskuoro Euga on Turussa, Tampereella ja Helsingissä toimiva mieskuoro, joka perustettiin vuonna 2011. Nuorista miehistä koostuva Euga on profiloitunut sekä perinteisen että kokeilevan mieskuoromusiikin esittäjäksi. Kuoroa johtaa Visa Yrjölä (s.1992), joka aloitti johtamisopintonsa Klemetti-Opiston kuoronjohtokurssilla vuonna 2004. Yrjölän opinnot Sibelius-Akatemian kuoronjohtoluokalla alkoivat syksyllä 2011. Keväällä 2013 kuoro sijoittui ensimmäiseksi Cornwallin kansainvälisessä mieskuorokilpailussa. Tampereen Sävel-kuorokatselmuksessa kesäkuussa 2013 kuoro palkittiin kahdella kultaleimalla ja Visa Yrjölä lisäksi kuoronjohtajapalkinnolla. Toukokuussa 2014 Euga edusti Suomea Wienin juhlaviikkojen avajaiskonsertissa. Huhtikuussa 2015 Euga voitti Tampereella järjestetyn Leevi Madetoja -mieskuorokilpailun kansainvälisen sarjan ja lisäksi kuoro sai myös erikoispalkinnon Einojuhani Rautavaaran Laulu oravasta -kappaleen esityksestä. == Saavutuksia == * 1. palkinto (alle 40 henkilön sarja) – VI kansainvälinen Cornwallin mieskuorokilpailu 2013 * 2 kultaleimaa – Tampereen Sävel 2013 * 1. palkinto – VI kansainvälinen Leevi Madetoja -mieskuorokilpailu 2015 * Suomen edustaja – Wienin juhlaviikkojen avajaiskonsertti 2014 == Aiheesta muualla == * Mieskuoro Eugan Facebook -sivut * Eugaelämää Helsingin Sanomissa Luokka:Suomalaiset mieskuorot Luokka:Helsingin musiikki
Kuusijuhla

Kuusijuhla tai joulujuhla on koulujen juhla, jota vietetään syyslukukauden päätteeksi joululoman alkaessa. Monessa koulussa kuusijuhla on suuri juhla, jota valmistellaan viikkoja ja joka pidetään koulun juhla- tai liikuntasalissa ja johon kutsutaan mahdollisuuksien mukaan myös lasten vanhemmat ja sisarukset. Kuusijuhlaan kuuluvat esimerkiksi joulukoristeet, joululaulut, tonttuleikit, runot ja lasten esittämä näytelmä. Tilaisuuden päättää usein makeisia jakava joulupukki, joka toivotetaan tervetulleeksi ”Joulupukki, joulupukki” -laululla. == Historiaa == Ennen kansakoulujen aikaa koulujen syyslukukausi loppui Lucian päivän 13. joulukuuta tienoilla. 1700-luvun loppupuolen triviaali- eli alkeiskoulun joulujuhla oli samalla myös tentti, jossa oppilaita kuulusteltiin arvovaltaisen yleisön läsnä ollessa. Lopuksi koulun oppilaat, kaikki tuohon aikaan poikia, esittivät vanteita pyöritellen vanhan kaaritanssin laulaen samalla latinankielistä jouluaiheista ylistysvirttä. Tanssileikin lisäksi juhlan aineksina olivat kynttilät, lattialle levitetyistä kuusenhavuista tuleva kuusentuoksu, joululaulut ja joululeivonnaiset. Merkittävä joulukuusi- ja kuusijuhlaperinteen aloittaja ja levittäjä Suomessa oli 1863 perustettu, suomenkielisiä kansakoulunopettajia kouluttanut Jyväskylän seminaari, jossa alettiin pitää joulun alla omia kuusijuhlia. Kunniapaikalle seminaarin juhlasaliin tuotiin suurikokoinen joulukuusi, jonka ympärillä pidettiin puheita, esitettiin kuvaelmia ja laulettiin joululauluja. Tämä tapa levisi sitten seminaarista valmistuneiden opettajien mukana ympäri maata. Joulukuusi levisi suomalaisten koteihin juuri kansakoulujen kuusijuhlien myötä. Jo alusta saakka Jyväskylän seminaarin kuusijuhlaan kuuluivat kädentaitoja korostavat, itse tehdyt joulukoristeet sekä joulukuusi. Musiikki oli toinen tärkeä elementti kuusijuhlaperinnettä luotaessa. Seminaarin musiikinlehtori P. J. Hannikainen sävelsi monia yhä tutuimpien joukkoon kuuluvia joululauluja, kuten ”Joulupukki, joulupukki”, ”Tuikkikaa, oi joulun tähtöset” ja ”No onkos tullut kesä”. Koulujen kuusijuhlilla on 1800-luvun loppupuolelta alkaen ollut suuri vaikutus kotien juhlatapoihin. Menneinä vuosikymmeninä joulupukki saattoi jaella köyhimmille lapsille makeisten lisäksi kenkiä ja vaatteita. Koulujen kuusijuhlaperinne on levinnyt myös muiden yhteisöjen käyttöön päiväkodeista aina aikuisten pikkujouluperinteeksi. == Uskonnolliset aiheet koulujen joulujuhlassa == Koulujen joulujuhlissa on vanhastaan ollut Suomen evankelis-luterilaisen kirkon aseman vuoksi kristillistä ohjelmaa. Näitä ovat esimerkiksi jouluevankeliumi, seimikuvaelma sekä Enkeli taivaan ja muut virret. Opetushallitus sanoo, että kaikkien oppilaiden tulee voida osallistua juhlaan. Nykyisin koulut voivat järjestää juhlan ilman uskonnollisia elementtejä. Monet koulut toimivat niin, että kaikille yhteisen, uskonnollisesti neutraalin joulujuhlan jälkeen kirkkoon kuuluvat lapset menevät joulukirkkoon Tällöin uskonnollinen juhla on erillinen kokonaisuus ja joulukirkon aikana koululla on vaihtoehtoista ohjelmaa. == Lähteet == == Aiheesta muualla == * Yle.fi/kuusijuhla – Yleisradion joulu. Luokka:Joulu Suomessa
Tri Fu Manchu – paholaisen palvelija

Tohtori Fu Manchu – paholaisen palvelija (myös Tri Fu Manchu – paholaisen palvelija ja Fu Manchu – paholaisen palvelija; ; ) on Don Sharpin ohjaama brittiläis-saksalainen kauhuelementtejä sisältävä toimintatrilleri vuodelta 1966. Elokuvan pääosissa ovat Christopher Lee Fu Manchuna, Douglas Wilmer Nayland Smithinä, Marie Versini Marie Lentzinä, Howard Marion-Crawford tohtori Petrienä ja Tsai Chin Lin Tangina. ==Juoni== Fu Manchu (Christopher Lee) palaa punomaan pirullisia juoniaan. Egyptiin paennut superrikollinen kidnappaa tällä kertaa tiedemiesten tyttäriä kiristääkseen apua maailmanvalloitussuunnitelmiinsa, joihin liittyy olennaisesti järkyttävää tuhoa kylvävä superase. Fu Manchun arkkivihollinen Scotland Yardin etsivä Dennis Nayland Smith (Douglas Wilmer) on valmiina laittamaan kapuloita rattaisiin... ==Näyttelijät== ==Tuotanto== Douglas Wilmer korvasi Nigel Greenin ensimmäisessä osassa näyttelemän Sir Dennis Nayland Smithin roolin. Wilmer uusi roolinsa vielä elokuvasarjan kolmannessa osassa, mutta neljänteen ja viidenteen osaan Nayland Smithin rooliin astui Richard Greene. Tohtori Fu Manchu – paholaisen palvelija perustuu kirjailija Sax Rohmerin luomiin hahmoihin. Elokuvan tuotti Hallam Productionsille ja Constantin Film Produktionille Harry Alan Towers. Tohtori Fu Manchu – paholaisen palvelija kuvattiin Lontoossa, Englannissa. ==Julkaisu== Tohtori Fu Manchu – paholaisen palvelija sai ensi-iltansa Länsi-Saksassa 2. syyskuuta vuonna 1966. Yhdysvalloissa ja Britanniassa elokuva sai ensi-iltansa 16. joulukuuta vuonna 1966. Suomen ensi-ilta oli 23. joulukuuta vuonna 1966. Tohtori Fu Manchu – paholaisen palvelija on julkaistu videolle ja DVD:lle. ==Muut osat== Tohtori Fu Manchu – paholaisen palvelija on toinen viiden elokuvan Fu Manchu -sarjassa. * Fu Manchu – kauhun mestari (1965) * Vengeance of Fu Manchu (1967) * Fu Manchu – himon herra (1968) * The Castle of Fu Manchu (1969) ==Lähteet== ==Aiheesta muualla== * * * Luokka:Vuoden 1966 brittiläiset elokuvat Luokka:Vuoden 1966 saksalaiset elokuvat Luokka:Brittiläiset toimintatrillerit
Universidade Federal da Bahia

Bahia yliopistot (; UFBA) on yliopisto Bahian kaupungissa, Brasiliassa. Se on yksi kolmesta Bahian kaupungin rahoittamasta julkisesta yliopistosta. Luokka:Brasilian yliopistot Luokka:Bahia
Hippodrome

Hippodrome on entinen teatteri- ja konserttisali Lontoossa. Alun perin sirkukseksi vuonna 1900 rakennettu tila muutettiin musiikkikäyttöön vuonna 1909 Pjotr Tšaikovskin Joutsenlampi-baletin Britannian ensiesitystä varten. Sali oli merkittävä revyy- ja musikaaliesityksistään. Hippodromella järjestettiin Britannian ensimmäinen jazzkonsertti vuonna 1919, kun neworleansilainen yhtye Original Dixieland Jazz Band vieraili Lontoossa. Vuoden 1958 remontin yhteydessä rakennus muutettiin kabareeravintolaksi nimeltä The Talk of the Town, joka toimi rakennuksessa vuoteen 1982 asti. Rakennuksen nimi tulee kreikkalaisperäisestä hippodromi-termistä. == Lähteet == Luokka:Lontoon teatterit Luokka:Grade II -luokan rakennukset City of Westminsterissä
Ossi Elokas

Ossi Erkki Timo Elokas (9. toukokuuta 1904 Toijala – 10. elokuuta 1991Meteli.net) oli suomalainen kuoronjohtaja ja säveltäjä. Hän toimi Helsingissä Töölön seurakunnan kanttorina vuodesta 1942, Sibelius-akatemian säveltapailun opettaja 1932–1939 ja uudestaan 1956. Hän oli myös useiden kuorojen johtaja ja kiersi kuorojen kanssa eri Euroopassa ja Pohjois- Amerikassa sekä Israelissa. Hänen sävellyksiinsä kuuluu kantaatteja, lauluja sekä piano-, viulu- ja urkusävellyksiä.Otavan Iso tietosanakirja, Otava 1968, osa 2 p. 533 ==Lähteet== Luokka:Suomalaiset säveltäjät Luokka:Suomalaiset kuoronjohtajat Luokka:Vuonna 1904 syntyneet Luokka:Vuonna 1991 kuolleet
Sekavia suhteita

Sekavia suhteita (Because I Said So) on vuonna 2007 ensi-iltansa saanut Michael Lehmannin ohjaama romanttinen komedia, jonka pääosia esittävät Diane Keaton, Mandy Moore, Gabriel Macht, Tom Everett Scott ja Lauren Graham. == Lähteet == Luokka:Vuoden 2007 yhdysvaltalaiset elokuvat Luokka:Yhdysvaltalaiset romanttiset komediat Luokka:Michael Lehmannin ohjaamat elokuvat
Ali Akbar Salehi

Ali Akbar Salehi (; s. 1949 Karbala, Irak) on iranilainen fyysikko ja poliitikko.United States Institute of peace: The Iran Primer: Iran’s New Foreign Minister: Ali Akbar Salehi Hänestä tuli joulukuussa 2010 Manouchehr Mottakin seuraaja maansa ulkoministerinä. Hän toimi aiemmin heinäkuusta 2009 Iranin atomienergiajärjestön johdossa. Lisäksi hän on toiminut Islamilaisen yhteistyöjärjestön varapääsihteerinä ja Mohammad Khatamin presidenttiyden aikana maansa edustajana Kansainvälisessä atomienergiajärjestössä. Salehilla on tohtorinarvo Massachusetts Institute of Technologysta.Egypt Independent: Iran's new FM to bolster ties with Saudi, Turkey Salehista tuli vuonna 2009 myös yksi Iranin lukuisista varapresidenteistä. Hän on työskennellyt Isfahanin yliopistossa ja toiminut 1980–1990-luvuilla Sharifin teknologian yliopiston rehtorina. == Lähteet == Luokka:Iranilaiset fyysikot Luokka:Iranin ulkoministerit Luokka:Vuonna 1949 syntyneet Luokka:Elävät henkilöt
Reduktio (historia)

Reduktio tarkoittaa Ruotsin valtakunnan historiassa sellaisten tilojen ja verojen palauttamista kruunulle, jotka oli läänittämällä tai muulla tavoin luovutettu maalliselle tai hengelliselle rälssille.Tietosanakirja, palsta 1649. == Neljänneksenperuutus == Kuningas Kaarle X Kustaa antoi ennen vuodeksi 1655 koolle kutsuttuja valtiopäiviä laatia suunnitelmat reduktion toimeenpanosta. Suunnitelmien mukaan piti osa Kustaa II Aadolfin kuoleman jälkeen annetuista lahjoituksista palauttaa takaisin kruunulle. Ehdotus reduktiosta johti kiivaisiin keskusteluihin sekä valtaneuvostossa että säädyissä. Aateli joutui hyväksymään neljänneksen- peruutuksen. Reduktiota toimittamaan asetettiin erityinen reduktiokollegio. Toimeenpano oli kuitenkin laimeaa, minkä välittömänä syynä oli Ruotsin joutuminen uuteen sotaan. Oli parempi taata rauha valtakunnassa ja aatelin lojaalius kuin vaatia reduktion jyrkkää toteuttamista. ==Iso reduktio== Iso reduktio toteutettiin 1600-luvun lopulla kuningas Kaarle XI:n käskystä Ruotsissa. Käytännössä se tarkoitti aatelistolle luovutettujen lahjoitus- ja läänitysmaiden palauttamista kruunulle lukuun ottamatta ennen vuotta 1632 lahjoitettuja rälssimaita. Kaikkiaan kruunulle palautui noin kahden miljoonan talarin vuotuiset verotulot. Peruutus merkitsi myös virka-aatelin syntyä ja kuninkaan vallan kasvua. Reduktion jälkeen valtio, aatelisto ja talonpojat omistivat kukin noin kolmanneksen koko maa-alasta. Uudistuksen aloitti Kaarle XI kysymällä valtiopäivillä, millä valtakunta saadaan jaloilleen kaikkien vastoinkäymisten jälkeen. Kuninkaan neuvonantaja Hans Wachtmeister neuvoi tutkimaan holhoojahallituksen aikaisen tilinpidon, holhoojat oli saatettava vastuuseen toiminnastaan, jonka jälkeen asiasta käynnistettiin laaja tutkimus. Ensimmäisenä valtiolle palautettiin Kaarle X Kustaan ja kuningatar Kristiinan aikana lahjoitetut tilat, minkä jälkeen selvitys laajeni heitä edeltäneisiin aikoihin. Kartanot ja maatilat olivat jo usein vaihtaneet omistajaa hyvässä uskossa, mutta reduktiossa omaisuus otettiin takaisin valtiolle ilman korvausta. Uudistus ei johtanut erityisen suureen vastustukseen ja tästä on päätelty Ruotsin kansan olleen enemmän taipuvainen reduktioon kuin vallankumoukseen. Suurimmat peruutukset kohdistuivat Magnus Gabriel De la Gardien omistuksiin, joihin kuului yli 30 linnaa ja herraskartanoa. Hän menetti kaikki omistuksensa ja sai sakon, joka vastasi 800 virkamiehen vuotuista palkkaa. Vielä suuremman sakon sai Nils Brahe, joka oli perinyt Pietari Brahen ja Carl Gustaf Wrangelin omaisuuden. Suomessa ison reduktion seurauksena ratsutilojen joukkoon tuli uusi ryhmä: säteriratsutilat. Kaikista rasituksista vapaille aatelin säterikartanoille asetettiin ratsupalveluvelvollisuus eli ne joutuivat varustamaan ratsumiehen armeijaa varten. Tällaisia kartanoita olivat Helsingin pitäjässä sijainneet Munkkiniemi, Hämeenkylä, Tomtbacka, Westerkulla, Håkansböle ja Kulosaari. Samassa yhteydessä useista aatelin haltuun lahjoituksina päätyneistä tiloista tehtiin tavallisia ratsutiloja. ==Lähteet== Luokka:Ruotsin poliittinen historia Luokka:Suomen historia
Lento (elokuva)

Lento on vuonna 2012 ensi-iltansa saanut Robert Zemeckisin ohjaama yhdysvaltalainen draamaelokuva, jonka pääosia esittävät Denzel Washington, Don Cheadle, Melissa Leo, Bruce Greenwood, Kelly Reilly ja John Goodman. Elokuva kertoo erikoisen lento-onnettomuuden syistä ja seurauksista. Denzel Washington näyttelee kokenutta lentokapteenia Whip Whitakeria, josta tulee kansallissankari yhdessä yössä. Tutkimuksissa käy ilmi, että sankarikapteeni on ollut lennon aikana alkoholin ja huumeiden vaikutuksen alaisena. Elokuva kääntyykin kuvaukseksi alkoholismista ja toipumisesta. ==Lähteet== ==Aiheesta muualla== ===Arvostelut=== * Luokka:Robert Zemeckisin ohjaamat elokuvat Luokka:Vuoden 2012 yhdysvaltalaiset elokuvat Luokka:Yhdysvaltalaiset draamaelokuvat Luokka:Päihdeaiheiset elokuvat Luokka:Elokuvat ilmailusta
Borgen

Borgen voi tarkoittaa seuraavia: ;sukunimenä * Annemarta Borgen (1913–1988), norjalainen kirjailija * Hans Borgen (1908–1983), norjalainen poliitikko ja minsiteri * Johan Borgen (1902–1979), norjalainen kirjailija, kriitikko ja toimittaja * Kjell Borgen (1939–1996), norjalainen poliitikko, ministeri ja pormestari * Liv Borgen (s. 1943), norjalainen kasvitieteen professori * Marianne Borgen (s. 1951), norjalainen poliitikko, Oslon pormestari * Nick Borgen (s. 1952), norjanruotsalainen muusikko, laulaja ja kirjailija * Will Borgen (s. 1996), yhdysvaltalainen jääkiekkoilija ;muita merkityksiä * Borgen, Christiansborg, palatsi Kööpenhaminassa, Tanskan kansankäräjien kokoontumispaikka * Borgen, taajama Ullensakerin kunnassa Norjassa * Borgen, pientaajama Sigtunassa Ruotsissa * Borgen, Vallan linnake, tanskalainen televisiosarja.
Pirkko-Liisa Lehtosalo-Hilander

Pirkko-Liisa Lehtosalo-Hilander, o.s. Lehtosalo (s. 9. kesäkuuta 1934 Lahti) on suomalainen arkeologi ja filosofian tohtori. Hän on Suomen kansainvälisesti tunnetuimpia arkeologeja, joka on erikoistunut tutkimaan Suomen rautakautta ja erityisesti Euran aluetta. Lehtosalo-Hilanderille myönnettiin vuonna 2015 H. G. Porthan -mitali arvokkaasta elämäntyöstä tutkijana ja esihistorian elävöittäjänä. ==Henkilöhistoria== Lehtosalo-Hilander syntyi vaatturimestari Kaarle Lehtosalon ja Bertha Elisabeth Sutiosen perheeseen. Lehtosalo-Hilander tuli ylioppilaaksi 1954 ja valmistui filosofian kandidaatiksi 1967. Filosofian tohtoriksi hän väitteli Helsingin yliopistossa 1982. Lehtosalo-Hilander on työskennellyt arkeologina Suomessa sekä Helsingin yliopiston että Museoviraston palveluksessa, samoin kuin Suomen Akatemian tutkijana. Turun yliopistossa hän on ollut tuntiopettaja sekä vs. ja va. professori. Hän on toiminut tuntiopettajana myös Taideteollisessa korkeakoulussa. Ruotsin Riksantikvarieämbetetin tutkimusapulainen Tukholmassa Lehtosalo-Hilander oli 1960-luvun lopussa. Hänen puolisonsa on vuodesta 1968 lähtien ollut Rauno Kalevi Hilander. Lehtosalo-Hilander tunnetaan erityisesti vuosina 1969–1992 Luistarin kalmistossa suorittamistaan kaivauksista. Eurassa sijaitseva kalmisto on Suomen suurin ja merkittävin rautakautinen hautapaikka. Kolmiosaisen väitöskirjansa Luistarin kaivauksista hän julkaisi vuonna 1982 ja sarjan neljäs osa valmistui vuonna 2000. 1970-luvulla Lehtosalo-Hilander oli mukana suunnittelemassa tunnettua Euran emännän pukua, joka valmistettiin hänen Luistarissa avaamansa ja tutkimansa ns. Euran emännän haudan löytöjen perusteella. Luistari-tutkimuksensa ohella Lehtosalo-Hilander on tutkinut myös useita muita muinaisjäännöksiä Lounais-Suomessa sekä muun muassa Vartiokylän linnavuorta Helsingissä. ==Teoksia== * * * * * * * * * * ==Lähteet== Luokka:Suomalaiset arkeologit Luokka:Vuonna 1934 syntyneet Luokka:Elävät henkilöt
John Hawkes (näyttelijä)

John Hawkes (oik. John Marvin Perkins; s. 11. syyskuuta 1959) on yhdysvaltalainen televisio- ja elokuvanäyttelijä. Hawkes oli ehdolla parhaan miessivuosan Oscar-palkinnon saajaksi vuoden 2010 elokuvasta Winter’s Bone. Hawkes asetettiin ehdolle draamaelokuvan parhaan miespääosan Golden Globe -palkinnon saajaksi roolityöstään vuoden 2012 elokuvassa The Sessions. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1959 syntyneet Luokka:Elävät henkilöt
Oleg Tverdovski

Oleg Fjodorovitš Tverdovski (, s. 18. toukokuuta 1976 Donetsk, Ukrainan SNT, Neuvostoliitto) on venäläinen entinen jääkiekkoilija. Pelipaikaltaan hän oli puolustaja. Tverdovski pelasi ammattilaisurallaan 11 kautta NHL-liigassa ja 11 kautta Venäjän pääsarjoissa. Hän voitti urallaan Gagarin Cupin, kahdesti Stanley Cupin ja kahdesti Venäjän mestaruuden, sekä Venäjän maajoukkueessa maailmanmestaruuden. == Ura == Ennen lähtöään Pohjois-Amerikan NHL-liigaan Tverdovski pelasi Krylja Sovetov Moskovan riveissä. Mighty Ducks of Anaheim varasi hänet vuonna 1994 ensimmäisellä kierroksella numerolla kaksi. Tverdovski pelasi NHL:ssä useassa joukkueessa, muun muassa Anaheimissa, Phoenix Coyotesissa, New Jersey Devilsissä ja Carolina Hurricanesissä, ja hän teki uransa 713 ottelussa 317 tehopistettä. Vuosina 2003–2005 ja 2007–2013 alkaen hän pelasi Venäjällä Avangard Omskin, Salavat Julajev Ufan ja Metallurg Magnitogorskin joukkueissa. Hän voitti NHL:n Stanley Cupin New Jerseyssä kaudella 2002–2003 ja Carolinassa kaudella 2005–2006, Venäjän superliigan mestaruuden Omskissa kaudella 2003–2004 ja Ufassa kaudella 2007–2008 sekä KHL:n Gagarin Cupin Ufassa kaudella 2010–2011. Tverdovski pelasi useasti Venäjän maajoukkueessa ja saavutti maailmanmestaruuden vuoden 2009 kisoissa. Hänellä on myös olympiapronssi vuodelta 2002. ==Lähteet== == Aiheesta muualla == * Oleg Tverdovski KHL:n sivustolla * * Luokka:Elävät henkilöt Luokka:Venäläiset jääkiekkoilijat Luokka:Venäläiset olympiamitalistit Luokka:Jääkiekon maailmanmestarit Luokka:Anaheim Ducksin varaamat pelaajat Luokka:Vuonna 1976 syntyneet
Trelleborgin satama

Trelleborgin satama () on Ruotsin eteläosassa, Skånen Trelleborgin kaupungissa sijaitseva, vuoden 2011 rahtimäärissä mitattuna Ruotsin suurimpia satamia Göteborgin sataman ja Preemraff Lysekil -öljynjalostamon teollisuussataman jälkeen. Roro-liikenteessä satama kuuluu Ruotsin merkittävimpiin. thumb|250px|right|Trelleborgin satamaa ==Rahdin määrä== Trelleborgin sataman vuosittainen rahtimäärä: vuosi 2003 2004 2005 2006 2007 2008 2009 2010 2011 1–6/2012 Yhteensä (milj. t.) 10,7 10,8 10,7 11,4 12,7 12,4 10,2 10,8 10,8 5,6 Perä- tai tavaravaunut (tuhatta) 608 613 645 779 766 626 662 670 333 ==Lähteet== ==Aiheesta muualla== *Sataman kotisivut (trelleborgshamn.se) Luokka:Trelleborgin kunta Luokka:Ruotsin Itämeren satamat
Helsingborgin satama

Helsingborgin satama () on Ruotsin eteläosassa Helsingborgin kaupungissa sijaitseva merisatama. Satamasta on vilkas lauttayhteys viiden kilometrin päähän Tanskan Helsingøriin, minkä seurauksena Helsingborgin satama oli yhä vuonna 2011 Ruotsin toiseksi vilkkain matkustajaliikenteen satama Tukholman sataman jälkeen. Rahtimääränsä puolesta satama kuuluu Ruotsin kymmenen suurimman merisataman joukkoon. ==Matkustaja- ja tavaraliikenteen määrä== Helsingborgin sataman vuosittainen matkustajaliikenteen ja rahtimäärä: vuosi 2003 2004 2005 2006 2007 2008 2009 2010 2011 1–6/2012 Matkustajat (tuhatta) 11 693 11 808 11 102 10 776 10 966 10 911 9 415 8 540 8 339 3 527 Rahti yhteensä (milj. t.) 6,9 7,0 7,0 7,6 7,7 7,6 6,6 7,4 8,1 4,6 Kontit, perä- tai tavaravaunut (tuhatta) 506 559 279 ==Lähteet== ==Aiheesta muualla== *Sataman kotisivut Luokka:Helsingborg Luokka:Ruotsin Itämeren satamat
Luulajan satama

Luulajan satama () on Ruotsin pohjoisin kauppasatama. Se sijaitsee Luulajan kaupungissa ja kuului vuosien 2010–2011 rahtimäärissä mitattuna Ruotsin viiden suurimman sataman joukkoon. ==Rahdin määrä== Rahtimääriä ovat nostaneet viime vuosina muun muassa LKAB:n kaivosten rautamalmikuljetukset Malmbanan- rautatietä Norjan Narvikin ohella Luulajan sataman Sandskärin laiturin kautta. Osa malmista jatkaa meritse Rautaruukin terästehtaalle Suomen Raahen sataman kautta. Luulajan sataman vuosittainen rahtimäärä: vuosi 2003 2004 2005 2006 2007 2008 2009 2010 2011 1–6/2012 miljoonaa tonnia 7,6 7,6 7,7 7,5 8,7 9,0 6,5 9,3 9,0 3,6 ==Lähteet== ==Aiheesta muualla== *Satamasta Luulajan kaupungin sivuilla (lulea.se) Satama Luokka:Ruotsin Itämeren satamat
Malmön satama

Malmön satama () on Ruotsin eteläosassa Skånen läänin Malmön kaupungissa sijaitseva, rahtimäärällä mitattuna Ruotsin kymmenen suurimman joukkoon kuuluva merisatama. Se on merkittävä autokaupan tuonti- ja kauttakulkusatama. Satamalla on myös matkustajaliikennettä. Sataman omistaa Kööpenhaminan sataman tavoin Copenhagen Malmö Port -osakeyhtiö (CMP). ==Rahdin määrä== Malmön sataman vuosittainen rahtimäärä: vuosi 2003 2004 2005 2006 2007 2008 2009 2010 2011 1–6/2012 miljoonaa tonnia 7,2 7,9 8,1 9,0 10,7 11,1 9,3 9,6 8,0 4,0 ==Lähteet== ==Aiheesta muualla== *Sataman omistajayhtiön kotisivut (cmport.com) *Riksintresset Malmö hamn (lansstyrelsen.se) Satama Luokka:Ruotsin Itämeren satamat
Hallituskatu

Hallituskatu on yleinen kadunnimi Suomen kaupungeissa. Se voi tarkoittaa ainakin seuraavia katuja: * Hallituskatu, Helsinki * Hallituskatu, Hämeenlinna * Hallituskatu, Kouvola * Hallituskatu, Oulu * Hallituskatu, Pori * Hallituskatu, Rovaniemi * Hallituskatu, Tampere * Hallituskatu, Tornio
Kaliumoksidi

Kaliumoksidi (K2O) eli kaliummonoksidi eli dikaliumoksidi on kaliumin ja hapen yhdiste. Sitä tavataan harvoin luonnossa, koska se reagoi aggressiivisesti veden kanssa muodostaen kaliumhydroksidia eli kalilipeää. Kaliumoksidi on harmaankellertävää kiinteää kiteistä ainetta. Sitä käytetään lähinnä kalilannoitteissa ja sementeissä. Aine on syövyttävää ja siitä on tarkat säilytys- ja työturvallisuusmääräykset. CAS-numero on 12136-45-7. == Lähteet == == Aiheesta muualla == * Luokka:Kaliumyhdisteet Luokka:Oksidit
Nathan B. Emanuel

Nathan B. Emanuel oli Suomessa toiminut kapellimestari ja säveltäjä. Hän oli vuosina 1870–1878 Nya teaternin (nyk. Svenska Teatern) Teatteriorkesterin kapellimestari ja järjesti vuosittain sinfoniakonserttisarjoja. Hän sävelsi näyttämömusiikkia ja lauluja.Otavan Iso tietosanakirja, Otava 1968, osa 2 p. 901 Hän oli saksalaissyntyinen ja kuoli Venäjällä, mutta syntymä- ja kuolinaika ovat tuntemattomia.Veijo Murtomäki, Suomalaisia säveltäjiä, Kirja- arvostelu Hs.fi Emanuel toimi Teatteriorkesterin kapellimestarina 1870–1878 mutta järjesti konserttisarjat omaan laskuunsa. Hänen aikanaan orkesterin ohjelmisto laajeni, ja siihen kuului muun muassa hänen oma sävellyksensä "Sinfoninen fantasia".Siba.fi ==Lähteet== Luokka:Suomalaiset kapellimestarit Luokka:Suomalaiset säveltäjät Luokka:Syntymävuosi puuttuu Luokka:Kuolinvuosi puuttuu
Johannishusin linna

Johannishusin linna on Ruotsissa Ronnebyn kunnassa sijaitseva linna. Aluksi tila oli nimetty läheisen Dagtorpin kylän mukaan, mutta nimi muutettiin vuonna 1769 Johannishusiksi.Länsstyrelsen Blekinge län: Byggnader inom gårdsanläggningen Johannishus slott, Ronneby Paikalle perustettiin vuonna 1670 säteritila Skunckenberg, joka siirtyi vuonna 1684 Hans Wachtmeisterille ja kuuluu edelleen hänen jälkeläisilleen. Nykyinen klassisistista tyyliä edustava päärakennus on vuodelta 1772 ja oli alun perin väriltään roosa, mutta on nykyään vaaleankeltainen. Linna ja sen puisto eivät ole avoinna vierailijoille. ==Lähteet== ==Aiheesta muualla== * Kotisivut Luokka:Blekingen läänin linnat Luokka:Ronnebyn kunta
Harry Emeléus

Harry Julius Emeléus (22. heinäkuuta 1903 Battle, Sussex, Britannia – 2. joulukuuta 1993 Cambridge, Britannia) oli brittiläinen, suomalaistaustainen kemisti. Hän oli Cambridgen yliopiston kemian professori vuodesta 1946. Hän tutki erityisesti fluorin kemiaa.Otavan Iso tietosanakirja, Otava 1968, osa 2 p. 903 Emeléuksen isä muutti Britanniaan Suomesta.Muistokirjoitus, Independent.co Hänen vanhempi veljensä Karl George Emeléus (1901–1989) oli Belfastin yliopiston fysiikan professoriQuantum (Un)speakables: From Bell to Quantum Information s. 10. ==Lähteet== Luokka:Brittiläiset kemistit Luokka:Vuonna 1903 syntyneet Luokka:Vuonna 1993 kuolleet
Ilmastointi

Ilmastointi tarkoittaa sisäilman käsittelyä, esim. viilentämistä koneellisesti. Toisinaan ilmastoinnilla vaikutetaan myös sisäilman kosteuteen. Arkikielessä ilmastoinnilla tarkoitetaan virheellisesti myös pelkkää ilmanvaihtoa. Kylmän lähde on usein sähköllä toimiva lämpöpumppu. Huoneilman viilennystä voidaan tuottaa myös käyttämällä syvän järven viileää pohjavettä. Tällaista tekniikkaa kutsutaan myös nimellä kaukokylmä, jos viilennystä jaetaan kaukolämpöverkon tapaan.Tampereen sähkölaitos alkaa kaupata kaukokylmää Näsijärvestä, Tamperelainen 21.11.2010 ==Historia== Ilmastoinnin perusajatusta on sovellettu jo muinaisessa Egyptissä, jossa ripustettiin kaisloja ikkunaan ja ne kostutettiin valuvalla vedellä. Tämä prosessi teki ilmasta kosteampaa. Muinaisessa Roomassa Akveduktin vettä kierrätettiin talojen seinien läpi talojen jäähdyttämiseksi. Nykyaikaisen ilmastoinnin kehittäjänä pidetään Willis Carrieriä, joka vuonna 1902 suunnitteli Brooklynissa toimivalle ja laatuongelmista kärsivälle kirjapainolle ilmastointijärjestelmän. Patentin Carrier sai keksinnölleen 1906.Chaline, sivu 137 Ensimmäinen siirrettävä, ikkunalle sijoitettava ilmastointilaite oli Philco-Yorkin Cool Wave, joka tuli myyntiin 1938. Philco oli iso yhdysvaltalainen radioiden ja erilaisten kodinkoneiden valmistaja ja York Ice Machinery Company oli taas erikoistunut teollisuusrakennusten jäähdytykseen. Ilmastointilaite toimii samalla tavalla kuin jääkaappi, jonka sisällä on myös lämpöpumppu. Siirrettävän ilmastointilaitteen tarkoitus on jäähdyttää huoneilmaa ja ilmasta tiivistynyt vesi kerääntyy sen sisään, jollei sitä ole johdettu ulos tai viemäriin. Thomas Midgley (1889-1944) oli vuonna 1930 kehittänyt freonin turvalliseksi kylmäaineeksi jäähdytyskoneisiin, joissa aikaisemmin käytettiin myrkyllisiä aineita, kuten ammoniakkia. Cool Wave käytti freonia. == Katso myös == * Ilmanvaihtokone == Lähteet == * === Viitteet === == Aiheesta muualla == * Työterveyslaitos: Ilmastointi Luokka:Rakennuksen ilmastointijärjestelmät Luokka:Seulonnan keskeiset artikkelit
Nikolai Emin

Nikolai Fjodorovitš Emin (myös Eminé tai von Emine; 1700-luvun alkupuoli – 1814) oli venäläinen virkamies, joka määrättiin vuonna 1802 Vanhan Suomen venäläistämiskomitean jäseneksi. Hän ehdotti vanhojen Ruotsin lakien ja oikeuslaitoksen poistamista. Vuonna 1804 hänestä tuli Viipurin siviilikuvernööri. Kun Suomen sota puhkesi 1808, hänestä tuli kenraali Friedrich Wilhelm von Buxhoevdenin apulainen Suomen hallinnon hoitamisessa. Hänen tehtävänsä jäivät kuitenkin vähäisiksi ja käsittivät lähinnä teiden ja siltojen tarkastusta ja postilaitoksen luomista. Vuosina 1809–1811 hän oli Suomen asiain komission eli niin sanotun Eminin komitean kansliapäällikkö tarkoituksenaan auttaa Mihail Speranskia Viipurin ja muun Suomen hallinnon luomisessa.Otavan Iso tietosanakirja, Otava 1968, osa 2 p. 905 Emin oli tunnettu runoilija ja 1700-luvun merkittävimmän venäläisen runoilijan Gavrila Deržavinin ystävä. He tutustuivat 1780-luvulla Petroskoissa, kun Deržavin toimi Aunuksen kuvernementin kuvernöörinä.Genos Hänen isänsä Fjodor Emin (1735–1770) oli myös kirjailija.Modest House in Kolomna, 1830, With a Small Sampling of Shorter Poems By Alexander Pushkin Google Bookss. 12 ==Lähteet== Luokka:Venäläiset virkamiehet Luokka:Viipurin läänin maaherrat Luokka:1700-luvulla syntyneet Luokka:Vuonna 1814 kuolleet
Brittiläinen 5. jalkaväkidivisioona

5\. jalkaväkidivisioona oli Yhdistyneen kuningaskunnan vakinainen jalkaväkidivisioona. Yhtymän perusti Arthur Wellesley Napoleonin sotien Espanjan hallinnasta käytyihin taisteluihin ja sen jälkeen divisioona on palvellut muun muassa ensimmäisessä ja toisessa maailmansodassa. Divisioona lakkautettiin 1960, mutta se perustettiin uudelleen 1995 aluehallinnollisena esikuntana Walesin ja Englannin West Midlandsin, East Midlandsin ja Eastin hallinnoimiseksi. Divisioona lakkautettiin 1. huhtikuuta 2012. == Toinen maailmansota == Toisen maailmansodan alettua divisioonasta siirrettiin lokakuussa 1939 kaksi jalkaväkiprikaatia Ranskaan, jossa ne nimettiin erillisiksi jalkaväkiprikaateiksi. Divisioonan esikunta siirtyi Ranskaan 19. joulukuuta ja divisioona koottiin uudelleen 30. joulukuuta, jolloin siihen kuuluivat 13., 15. ja 17. jalkaväkiprikaati.Joslen, H. F. s. 47 Divisioona palasi Britteinsaarille toukokuun lopulla 1940 siirtoarmeijan vetäytyessä mantereelta. Divisioonaan liitetyt 13. ja 17. jalkaväkiprikaati sekä osa divisioona joukoista irrotettiin huhtikuussa 1942 divisioonasta ja niistä muodostettiin Madagascarin valtaukseen lähetettävä Force 121. Divisioona oli seuraavan kerran kasassa vasta elokuussa. Vuonna 1943 divisioona nousi 9. heinäkuuta liittoutuneiden mukana maihin Sisiliassa edeten edelleen Italian mantereelle, jossa se osallistui vuoden lopulla Sangron laakson taisteluihin. Vuonna 1944 divisioona osallistui Gariglianon ylimenohyökkäykseen, Anzion maihinnousuun ja Rooman valtaukseen. Divisioona viipyi Italiassa aina helmikuun loppuun 1945, jolloin se siirrettiin Luoteis-Euroopan rintamalle.Joslen, H. F. s. 48 == Lähteet == * === Viitteet === Luokka:Yhdistyneen kuningaskunnan sotilasyksiköt toisessa maailmansodassa Luokka:Divisioonat Luokka:Yhdistyneen kuningaskunnan sotilasyksiköt ensimmäisessä maailmansodassa
Marian sairaala (albumi)

Marian sairaala on suomalaisen rap/reggae-yhtye Jätkäjätkien kolmas studioalbumi, joka julkaistiin Roihis Musikan kautta 11. tammikuuta 2013. Albumin kappaleesta "Saan mä elää?" julkaistiin musiikkivideo kesäkuussa 2012 ja kappaleesta "Levon helmi" saman vuoden joulukuussa. Albumi nousi parhaimmillaan Suomen virallisen albumilistan kolmannelle sijalle. == Kappaleet == # # # # # # # # == Arvostelut == * Desibeli.net: Desibeli.net * Nyt.fi: Nyt.fi * Rumba: Rumba * Soundi: Soundi == Lähteet == Luokka:Jätkäjätkien albumit Luokka:Vuoden 2013 albumit
Tohmajärven rautatieasema

Tohmajärven rautatieasema () on Suomen rataverkon liikennepaikka Asema- nimisessä kylässä Tohmajärvellä Niiralan radan varrella. Tohmajärvi avattiin liikenteelle 1. marraskuuta 1894. Asemarakennus valmistui samana vuonna, ja se rakennettiin Oulun radan IV luokan tyyppipiirustuksen nro 2 mukaan. Asemarakennusta laajennettiin 1925, ja sen ulkoasu on säilynyt melko hyvin. Tohmajärven asemarakennus on Suomen puolella ainoa jäljellä oleva alkuperäinen Viipurista Joensuuhun johtaneen Karjalan radan asemarakennus. Karjalan luovuttamisen seurauksena Tohmajärvestä tuli raja-asema, kunnes Niiralan rautatieasema valmistui 1948. Rataosan henkilöliikenne lakkautettiin 1. kesäkuuta 1987. Tohmajärvi muutettiin miehittämättömäksi liikennepaikaksi vuonna 2008. Nykyisin asema toimii junien kohtauspaikkana ja puunlastausasemana. Tohmajärven ratapihaan kuuluu pääraide, yksi läpiajettava sivuraide ja kaksi kuormausraidetta. Ratapihan luoteispäässä on Asema, Tohmajärvi -niminen vartioitu tasoristeys. == Lähteet == == Aiheesta muualla == *Vaunut.org: Kuvia Tohmajärven rautatieasemalta Luokka:Tohmajärven rautatieliikennepaikat
Ivo Rüthemann

Ivo Rüthemann on sveitsiläinen jääkiekkoilija, joka edusti SC Berniä. Rüthemann on pelipaikaltaan hyökkääjä. Hän kuului Sveitsin jääkiekkomaajoukkueen vakiopelaajiin. == Ura == Rüthemann aloitti uransa perinteikkäässä sveitsiläisseura HC Davosissa 1994 ja siirtyi vuosituhannen vaihteessa SC Berniin, jonka riveissä hän pelaa edelleen. Rüthemann on yksi Sveitsin jääkiekkoikoneista. Hän on pelannut NLA-liigassa 730 ottelua ja kerännyt niissä 536 pistettä kauden 2011–2012 jälkeen. Hänellä on koossa 12 MM-kisat sekä kolmet olympialaiset, joista on kertynyt 96 ottelua. Kaiken kaikkeaan Rütheman on pelannut 236 maaottelua. == Lähteet == ==Aiheesta muualla== *http://www.hockeydb.com/ihdb/stats/pdisplay.php?pid=32702 Luokka:Elävät henkilöt Luokka:Sveitsiläiset jääkiekkoilijat Luokka:Vuonna 1976 syntyneet
Koripallon naisten SM-sarjakausi 2012–2013

Koripallon naisten SM-sarjakaudella 2012–2013 Catz Lappeenranta voitti toisen perättäisen Suomen mestaruutensa. Hopeaa voitti Peli-Karhut Kotkasta ja pronssia Tapiolan Honka Espoosta. Catz voitti loppuottelusarjan puhtaasti 3–0, eikä hävinnyt pudotuspeleissä otteluakaan. Lappeenrantalaiset pelasivat finaalissa seitsemättä kevättä perättäin. Sarja pelattiin edellisestä kaudesta kolmella joukkueella laajennettuna. Espoo Teamia lukuun ottamatta kaikki edellisen kauden joukkueet jatkoivat SM-sarjassa. Espoo Teamin sarjapaikalla pelasi Tapiolan Honka. Sarjanousijat olivat edellisen kauden I-divisioonan runkosarjan voittanut BC Nokia sekä I-divisioonan pudotuspelien finalistit Hyvinkään Ponteva ja Turun Riento. Hallitsevana mestarina pelasi Catz Lappeenranta. Runkosarja pelattiin yhdentoista joukkueen kolminkertaisena sarjana. Runkosarjan ensimmäinen kierros pelattiin siten, että rankingissa ensimmäiseksi sijoittunut joukkue sai kotiedun, so. edelliskauden Suomen mestari pelasi ensimmäisellä kierroksella kotonaan edelliskauden muita mitalisteja vastaan ja vastaavasti nousijajoukkueet pelasivat kotiottelunsa edellisiä mitalijoukkueita vastaan. Seuraavat kaksi kierrosta pelattiin normaalisti niin, että jokainen joukkue kohtasi toisensa kerran kotona ja kerran vieraissa. Runkosarjan kahdeksan parasta selvisivät pudotuspeleihin. Puolivälierien ottelupareissa kohtasivat Catz Lappeenranta ja Turun Riento, Peli-Karhut ja Äänekosken Huima, Forssan Alku ja HoNsU Jyväskylä sekä Tapiolan Honka ja Torpan Pojat Helsingistä. Puolivälierät pelattiin paras kolmesta -järjestelmällä, kotietu oli runkosarjassa paremmin sijoittuneella. Puolivälierien voittajat pelasivat välierät, joissa kohtasivat Catz Lappeenranta ja Tapiolan Honka sekä Peli-Karhut ja Forssan Alku. Välieräsarjat ja loppuottelut pelattiin paras viidestä -järjestelmällä. Pronssimitalit ratkottiin pelaamalla yksi ottelu. Seuraavalle kaudelle sarjaa supistettiin kymmenen joukkueen laajuiseksi. Runkosarjan viimeinen, Hyvinkään Ponteva, putosi seuraavaksi kaudeksi I-divisioonaan. I-divisioonan voittaja Helmi Capitals ei ottanut mestaruussarjapaikkaa vastaan. Runkosarjan kymmenes, BC Nokia, ilmoitti ensin ottavansa liigapaikan vastaan, mutta ilmoitti syyskuun alussa luopuvansa sarjapaikastaan. Seuraava kausi pelattiin siis yhdeksällä joukkueella. ==Runkosarja== Pudotuspeleihin I-divisioonaan # Joukkue O V T P 1 Catz Lappeenranta 30 28 2 56 2 Peli-Karhut 30 25 5 50 3 Forssan Alku 30 18 12 36 4 Tapiolan Honka 30 18 12 36 5 Torpan Pojat 30 17 13 34 6 HoNsU 30 17 13 34 7 Äänekosken Huima 30 15 15 30 8 Turun Riento 30 10 20 20 9 Keravan Energia Team 30 9 21 18 10 BC Nokia 30 5 25 10 11 Hyvinkään Ponteva 30 3 27 6 ==Pudotuspelit== Luokka:Koripallon naisten SM-sarjakaudet Luokka:Koripallosarjojen kausi 2012–2013/2013 *[#]: Sijoitus *[O]: Pelatut ottelut *[V]: Voitot *[T]: Tappiot *[P]: Pisteet
Ragnar Enberg

Ragnar Christian Enberg (12. helmikuuta 1886 Turku – 30. toukokuuta 1959 Helsinki) oli suomalainen diplomi-insinööri, jolle myönnettiin vuorineuvoksen arvo. Hän oli Oy Strömberg Ab:n toimitusjohtaja 1937–1956. Hän ansioitui Suomen sähköteknisen teollisuuden kehittäjänä.Otavan Iso tietosanakirja, Otava 1968, osa 2 p. 914 ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuorineuvokset Luokka:Vuonna 1886 syntyneet Luokka:Vuonna 1959 kuolleet
To Beast or Not to Beast

To Beast Or Not To Beast on hard rock- ja heavy metal -yhtye Lordin kuudes studioalbumi, joka julkaistiin 1. maaliskuuta 2013. Albumi äänitettiin Nashvillessä tuottaja Michael Wagenerin kanssa, kuten edellinenkin studioalbumi Babez for Breakfast. Albumin kappalelista ja kansikuva julkaistiin 14. tammikuuta 2013. Saksassa albumi julkaistiin digipak-kansissa. Albumista on julkaistu myös LP-versio. Neljässä eri levykaupassa oli saatavilla rajoitettu erä "Beast Bundleja", jotka sisälsivät albumin lisäksi eksklusiivisen T-paidan. Albumi sai maailmalla kehuja kriitikoilta.Oho: Kriitikot kehuvat Lordin uutta albumia Uuden albumin julkaisun myötä yhtye aloitti Tour Beast Or Not Tour Beast -nimisen kiertueensa. == Albumin työstö == Yhtyeellä oli demotettuna albumia varten 32 kappaletta. Toisin kuin edellisellä albumilla, tällä kertaa Wagener ei tullut Suomeen albumin esituotantovaiheessa.Maria Jyrkäs, Mr. Lordi 2022, s. 549 Yhtye saapui Nashvilleen elokuun lopulla 2012. Äänitysten alkaessa Mr. Lordi kutsui albumia nimellä ”Upgradead”. ”Upgradead” oli albumin nimenä vielä siinä vaiheessa, kun ensimmäiset CD-levyt menivät painoon. Tästä syystä joidenkin CD-levyjen tiedoissa albumin nimenä lukee ”Upgradead”. Yhtenä vaihtoehtona albumin nimeksi oli ”Metamomstrosis”.Maria Jyrkäs, Mr. Lordi 2022, s. 550 Äänitykset kestivät kuusi viikkoa.Maria Jyrkäs, Mr. Lordi 2022, s. 555 Lopullinen nimi To Beast Or Not To Beast on Amenin keksimä.Maria Jyrkäs, Mr. Lordi 2022, s. 556 ==Albumin musiikki== Kappaleen ”The Riff” sanoituksiin on toiminut inspiraationa Tenacious D:n kappale "The Tribute".Maria Jyrkäs, Mr. Lordi 2022, s. 548 "Schizo Doll" kertoo vinksahtaneesta nukesta. "Something Wicked This Way Comes" on Mr. Lordin sekä Amenin yhdessä tekemä kappale The Monsterican Dreamin ajoilta. "Horrifiction" ja "Candy for the Cannibal" edustavat albumin melodisempaa puolta. Albumin metallisin kappale on "I'm the Best". Levyn päätösraita "SCG6: Otus' Butcher Clinic" sisältää Lordin Pariisin keikalla vuonna 2010 taltioidun Otuksen rumpusoolon kunnianosoituksena yhtyeen edesmenneelle rumpalille Tonmi "Otus" Lillmanille. Tyyliltään albumin musiikki on raskaampaa kuin yhdelläkään aikaisemmalla Lordi-albumilla. Mr. Lordi kommentoi uutta albumia seuraavasti: == Kansitaide == Albumin kansikuva on mukaelma pin-up-mainoksesta. Nainen pitää kädessään pääkalloa. Luurankoteema näkyy myös albumin sisäkansissa, fanituotteissa, sekä keikkojen lavastuksessa. == Kappaleet== == Kokoonpano == *Mr. Lordi - laulu *Amen - kitarat, taustalaulu *Mana - rummut *OX - basso *Hella - koskettimet, taustalaulu *Otus - rummut kappaleessa 11 * Japani-painoksen bonusraidassa "Hulking Dynamo" soittaa Get Heavy -albumin kokoonpano === Vierailevat taustalaulajat === * Michael Wagener (puhe kappaleessa We're Not Bad For The Kids (We're Worse)) * Mark Slaughter * Tracy Lipp == Singlet == * The Riff (8. helmikuuta 2013) == Arvostelut == * Kaaoszine: 7,5/10 * Soundi: == Lähteet == Maria Jyrkäs, Mr. Lordi: Lordiary. Tammi, 2022 === Viitteet === == Aiheesta muualla == * To Beast or Not to Beast Discogsissa * Luokka:Lordin albumit Luokka:Vuoden 2013 albumit
Philippe Petit

Philippe Petit (s. Nemours, Ranska 13. elokuuta 1949) on ranskalainen nuorallakävelijä ja sirkustaiteilija. Hän tuli kuuluisaksi suorittamalla vuonna 1974 nuorallakävelyn New Yorkissa World Trade Centerin kaksoistornien välillä.Lictenstein, Grace: Stuntman, Eluding Guards, Walks a Tightrope Between Trade Center Towers; Free Performance Due 200 Planning Trips The New York Times, 8.8.1974. ==Elämäkerta== Petit syntyi vuonna 1949 Nemoursissa. Hänen isänsä oli sotilaslentäjä. Lapsena Petit opetteli itsekseen jongleerausta ja taikatemppuja. Nähtyään sirkuksessa nuorallakävelyä Petit alkoi harjoitella sitä kotipihallaan. Aikuistuttuaan Petit tienasi elantonsa jongleeraamalla Pariisin kaduilla. Tšekkiläinen Rudy Omankowsky opetti hänet kiinnittämään kaapelin niin, että sillä pystyi kävelemään pitkiä matkoja korkealla. Petit teki ensimmäisen suuren nuorallakävelyesityksensä 26. kesäkuuta 1971 Pariisissa, kun hän käveli ilman lupaa Notre-Damen katedraalin kahden tornin välin 68 metrin korkeudessa. Seuraavan luvattoman kävelynsä hän teki Australiassa 3. kesäkuuta 1973, kun hän käveli Sydney Harbour Bridge -sillan pylonien välin. Petit oli jo pitkään haaveillut kävelevänsä New Yorkiin rakenteilla olleiden World Trade Centerin tornien välin. Hän valmistautui kävelyyn kolmen kuukauden ajan avustajiensa kanssa New Yorkissa. Kävelyä edeltävinä päivinä ryhmä hiipi salaa keskeneräisten tornin yläkerroksiin valmistelemaan välineitään. Kävelyn aattoyönä ryhmä ampui jousipyssyllä kaapelin yhdestä tornista toiseen. Petit aloitti kävelynsä 7. elokuuta 1974 aamulla kello seitsemän. Hän käveli tornien välin kahdeksan kertaa 45 minuutin aikana, välillä istuen ja maaten kaapelilla, samalla kun kadulle kerääntyi yleisöä. Palattuaan katolle Petit pidätettiin ja asetettiin syytteeseen, joka kumottiin myöhemmin. Petit joutui vain antamaan ilmaisen nuorallakävelynäytöksen lapsille puistossa. Kävelynsä syyksi Petit kertoi vain sen, että tornit olivat siellä. World Trade Centerin kävely teki Petit’stä kuuluisan. Hän asettui Yhdysvaltoihin ja meni töihin Ringling Bros. and Barnum & Bailey Circukseen. Pudottuaan kerran harjoituksissa nuoralta Petit loukkaantui ja päätti toivuttuaan jättää sirkuksen. Hän jatkoi luvallisia ja luvattomia nuorallakävelyitä eri puolilla maailmaa. Esimerkiksi vuonna 1989 hän käveli 700 metrin matkan Seinejoen yli Pariisissa. Petit’n World Trade Centerin nuorallakävelystä valmistui vuonna 2008 dokumenttielokuva Nuorallakävelijä, joka perustuu hänen kirjaansa. Elokuva voitti vuonna 2009 parhaan dokumentin Oscar-palkinnon. Vuonna 2015 samasta aiheesta julkaistiin myös näytelmäelokuva The Walk, jossa Petit'ta esitti Joseph Gordon-Levitt. ==Lähteet== Luokka:Ranskalaiset sirkustaiteilijat Luokka:Vuonna 1949 syntyneet Luokka:Elävät henkilöt
Reining

thumb|Sliding stop eli "liukuva pysähdys" täydestä vauhdista on tunnettu reining-liike. Reining on vauhdikas lännenratsastuksen kilpailulaji, jossa ratsukko suorittaa tarkasti määritellyn ohjelman. Reining-ohjelmaan kuuluvat esimerkiksi erilaiset pysähdykset, voltit ja tiukat käännökset. Ohjelma suoritetaan rennossa työskentelylaukassa (lope) tai nelissä. Reiningiä voidaan kutsua lännenperinteen kouluratsastukseksi, koska lajin päämääränä on määrätyn ohjelman täsmällisesti suorittava ratsukko, jossa hevonen on kuuliainen ratsastajan mahdollisimman huomaamattomille avuille. Kouluratsastuksen tavoin reining-suorituksissa arvostellaan myös hevosen yhteistyöhalua, ja näkyvästä protestimielialasta kuten ärsyytyneestä hännän viuhtomisesta, kieltäytymisestä edetä, pukittelusta tai muusta tottelemattomuudesta vähennetään pisteitä. Luokka:Lännenratsastus
Julius Engström

Julius Ivar Engström (23. elokuuta 1863 Parkano – 12. huhtikuuta 1942 Hollola) oli suomalainen pappi. Hän oli Helsingin komministeri 1898–1906, Sörnäisten suomalaisen seurakunnan kappalainen 1906–1907, kirkkoherra 1907–1919, Hollolan kirkkoherra 1919–1942. Hän oli Evankelisen herätysliikkeen johtohenkilöitä, toimien Suomen Luterilaisen Evankeliumiyhdistyksen yliasiamiehenä 1890–1898 ja sen johtokunnan puheenjohtajana 1922–1942. Engström oli merkittävä uskonnollinen runoilija.Otavan Iso tietosanakirja, Otava 1968, osa 2. Hän sai rovastin arvonimen 1914. == Sanoittajana == Julius Engströmin sanoittamia hengellisiä lauluja ovat:Äänitearkisto *Ilomielin laulaa tahdon *Jeesuksen haavoihin maailman synti *Kaikkialle sana herran *Katso ihmettä suurinta maan *Kiitosmielin laulaa tahdo. ==Lähteet== Luokka:Suomalaiset papit Luokka:Suomalaiset uskonnolliset johtajat Luokka:Vuonna 1863 syntyneet Luokka:Vuonna 1942 kuolleet Luokka:Suomen luterilainen evankeliumiyhdistys
Bohumil Modrý

Bohumil Modrý (24. syyskuuta 1916 Praha, Itävalta-Unkari – 21. heinäkuuta 1963 Praha, Tšekkoslovakia) oli tšekkiläinen jääkiekkomaalivahti ja 1950-luvujen kommunistisen oikeudenkäyntien uhri. == Ura == 1940-luvulla Modrý oli yksi parhaista eurrooppalaisjääkiekkomaalivahdeista. Hän pelasi menestyksekäissä LTC Praha seurajoukkueessa ja maajoukkueessa. Hän oli voittamassa kaksi kertaa maailmanmestaruuden, vuosina 1947 ja 1949. St. Moritzin olympialaisissa Tšekkoslovakian maajoukkue maalivahtinaan Bohumil Modrý sijoittui hopealle. Sankt Moritzin olympialaisissa tarjottiin Modrýlle mahdollisuus pelata Kanadassa. Tšekkoslovakian silloinen valtaannoussut kommunistinen hallitus jopa lupasi hänelle, että hän voi matkustaa Kanadaan vuoden 1949 Tukholman maailmanmestaruuskisojen jälkeen. Tukholmassa Tšekkoslovakian joukkue voitti kultaa, mutta hallitus ei kuitenkaan antanut Modrýlle suostumusta matkaan, koska ulkomailla kommunistihallinnon hän voisi "varantaa tasavallan turvallisuuden". Modrý oli pettynyt, joten hän luopui maajoukkueurasta eikä osallistunut enää 1950:n MM-kisojen valmistautumiseen. == Vankeusrangaistus == Maaliskuussa oli Modrý ja yksitoista muuta jääkiekkoilijaa (muun muassa Gustav Bubník) pidätettiin, ja heitä syytettiin vakoilusta ja maanpetoksesta. Salaisessa, keinotekoisessa, suljettujen ovien takana käydyssä oikeudenkäynnissä Modrý tuomittiin "vakoiluryhmän johtajana" viidentoista vuoden vankeusrangaistukseen. Syyttäjä oli ollut vaatimassa kuolemanrangaistusta. Modrý vapautettiin vankeudesta huonon terveyden takia vuonna 1955 oltuaan viisi vuotta vankilassa ja raskaassa työssä uraanikaivoksessa. Vankeuskausi jätti Modrýyn jälkensä. Niinpä hän kuoli ennenaikaisesti radioaktiivisen säteilyn aiheuttamiin seurauksiin vuonna 1963. Vuonna 1968 Prahan kevään aikana Bohumil Modrý sai maineenpalautuksen. Syy, miksi jääkiekkoilijat vangittiin, ei ole aivan selvää. On mahdollista, että kommunistinen hallitus ei halunnut kärsiä sitä, että taitoluistelija Ája Vrzáňová ja jääkiekkoilija ja tennispelaaja Jaroslav Drobnýn mahdollisesti muuttaisivat maasta. == IIHF Hall of Fame == Modrý nimettiin IIHF Hall of Fameen 15. maaliskuuta 2011. Luokka:Tšekkoslovakialaiset olympiamitalistit Luokka:Tšekkoslovakialaiset jääkiekkomaalivahdit Luokka:Vuonna 1916 syntyneet Luokka:Vuonna 1963 kuolleet